Այս հիմնախնդիրներից են բխում տարեցների բազմազան կարիքները՝ 1) սննդային օգնության ձեռքբերում, 2) դեղորայքի եւ բժշկական սպասարկման ապահովում, 3) սոցիալ-կենցաղային ծառայությունների ստացում, 4) սոցիալական սպասարկում՝ անհատական խնամք, իրավաբանական խորհրդատվություն եւ այլն, 5) բարոյական աջակցություն եւ հոգեբանական վերականգնում (հասարակության կողմից գնահատանք, սեփական կարեւորության գիտակցում, սեփական կենսափորձի փոխանցման հնարավորություններ, ֆիզիկական եւ հոգեբանական պաշտպանվածություն), 6)շփում, հաղորդակցում ու ժամանց (ինչպես ծանոթների ու հասակակիցների հետ շփում, այնպես էլ աշխարհում ու երկրում տեղի ունեցող իրադարձությունների մասին տեղեկացվածության հնարավորություն), 7) սոցիալական ակտիվություն (համայնքի եւ հասարակական կյանքին լիարժեքորեն մասնակցելու հնարավորություն, իրավունքների պաշտպանություն), 8) որոշակի սահմանված արտոնություններ եւ այլն: